Neuvoston asetus (EHTY, ETY, Euratom) N:o 1546/73, annettu 4 päivänä kesäkuuta 1973, komission puheenjohtajan ja jäsenten sekä yhteisön tuomioistuimen presidentin, tuomarien, julkisasiamiesten ja kirjaajan palkkajärjestelyistä annetun neuvoston asetuksen N:o 422/67/ETY, N:o 5/67/Euratom muuttamisesta



Virallinen lehti nro L 155 , 11/06/1973 s. 0008 - 0009

Suomenk. erityispainos Alue 1 Nide 1 s. 0106

Kreikank. erityispainos: Luku 01 Nide 1 s. 0198

Ruotsink. erityispainos Alue 1 Nide 1 s. 0106

Espanjank. erityispainos: Luku 01 Nide 1 s. 0219

Portugalink. erityispainos: Luku 01 Nide 1 s. 0219



NEUVOSTON ASETUS (EHTY, ETY, EURATOM) N:o 1546/73, annettu 4 päivänä kesäkuuta 1973, komission puheenjohtajan ja jäsenten sekä yhteisön tuomioistuimen presidentin, tuomarien, julkisasiamiesten ja kirjaajan palkkajärjestelyistä annetun neuvoston asetuksen N:o 422/67/ETY, N:o 5/67/Euratom muuttamisesta EUROOPAN YHTEISÖJEN NEUVOSTO, joka ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen () ja erityisesti sen 6 artiklan, sekä katsoo, että on tärkeää muuttaa komission ja yhteisön tuomioistuimen jäsenten palkkajärjestelyistä annetun asetuksen tiettyjä säännöksiä erityisesti sen varmistamiseksi, että yhteisöjen virkamiesten palkkoihin tehdyt mukautukset huomioon ottaen ylläpidetään tietty arvojärjestys yhtäältä komission ja yhteisön tuomioistuimen jäsenten palkkojen ja toisaalta Euroopan yhteisöjen virkamiesten palkkojen välillä, ON ANTANUT TÄMÄN ASETUKSEN: 1 artikla Muutetaan komission puheenjohtajan ja jäsenten sekä yhteisön tuomioistuimen presidentin, tuomarien, julkisasiamiesten ja kirjaajan palkkajärjestelyistä 25 päivänä heinäkuuta 1967 annettua neuvoston asetusta N:o 422/67/ETY, N:o 5/67/Euratom (), sellaisena kuin se on viimeksi muutettuna asetuksella (Euratom, EHTY, ETY) N:o 2690/72 (), seuraavasti: a) Korvataan 2 artikla seuraavasti ja siten, että muutokset tulevat voimaan 1 päivästä heinäkuuta 1972 alkaen: "2 artikla 1. Komission jäsenten peruspalkka on se määrä, joka saadaan soveltamalla Euroopan yhteisöjen A1 palkkaluokan viimeisen tason virkamiehen peruspalkkaan seuraavia prosenttilukuja: >TAULUKON PAIKKA> 2. Yhteisön tuomioistuimen jäsenten peruspalkka on se määrä, joka saadaan soveltamalla Euroopan yhteisöjen A1 palkkaluokan viimeisen tason virkamiehen peruspalkkaan seuraavia prosenttilukuja: >TAULUKON PAIKKA> "b) Korvataan 3 artikla seuraavasti ja siten, että muutokset tulevat voimaan 1 päivänä heinäkuuta 1972: "3 artikla Komission ja yhteisön tuomioistuimen jäsenet saavat perhelisiä, jotka vahvistetaan soveltuvin osin virkamiehiin sovellettavien henkilöstösääntöjen 67 artiklan ja kyseisten henkilöstösääntöjen liitteessä VII olevien 1, 2 ja 3 artiklan mukaan."c) Korvataan 4 artiklan 2 ja 3 kohta seuraavasti ja siten, että muutokset tulevat voimaan 1 päivänä heinäkuuta 1972: "2. Komission jäsenet saavat kuukausittaisen edustuskorvauksen, joka on: >TAULUKON PAIKKA> 3. Yhteisön tuomioistuimen jäsenet saavat kuukausittaisen edustuskorvauksen, joka on: >TAULUKON PAIKKA> Jaostojen puheenjohtajat saavat lisäksi toimikautensa ajan kulukorvauksen, joka on 17 000 BEF kuukaudessa."d) Lisätään 4 artiklaan 4 kohta seuraavasti ja siten, että muutokset tulevat voimaan 1 päivästä heinäkuuta 1972: "4. Neuvosto nostaa 2 ja 3 kohdassa tarkoitettuja korvauksia vuosittain määräenemmistöpäätöksellä ottaen huomioon elinkustannusten nousun."e) Lisätään asetuksen N:o 422/67/ETY, N:o 5/67/Euratom 4 artiklan jälkeen 4 a artikla seuraavasti ja siten, että muutokset tulevat voimaan 1 päivänä heinäkuuta 1972 alkaen: "4 a artikla Edellä 2 artiklassa tarkoitettuihin peruspalkkoihin, 3 artiklassa tarkoitettuihin perhelisiin, sekä 4 artiklan 1 kohdassa tarkoitettuihin avustuksiin sovelletaan korjauskerrointa, jonka neuvosto vahvistaa soveltaen Euroopan yhteisöjen virkamiehiin sovellettavien henkilöstösääntöjen 64 ja 65 artiklaa Belgiassa työssä oleviin virkamiehiin." 2 artikla Muutetaan asetuksen N:o 422/67/ETY, N:o 5/67/Euratom 7 artikla seuraavasti ja siten, että muutokset tulevat voimaan 1 päivästä tammikuuta 1973 alkaen: a) korvataan 1 kohta seuraavasti: "1. Tehtäviensä päättymistä seuraavan kuukauden ensimmäisestä päivästä alkaen komission tai yhteisön tuomioistuimen entinen jäsen saa kolmen vuoden ajan kuukausittaisen siirtymäkorvauksen, joka vahvistetaan seuraavien yksityiskohtaisten sääntöjen mukaan: - 40 % hänen tehtäviensä päättyessä saamastaan peruspalkasta, jos hänen toimikautensa oli lyhyempi kuin kaksi vuotta, - 45 % kyseisestä palkasta, jos hänen toimikautensa oli pidempi kuin kaksi vuotta, mutta lyhyempi kuin kolme vuotta, - 50 % kyseisestä palkasta, jos hänen toimikautensa oli pidempi kuin kolme vuotta, mutta lyhyempi kuin viisi vuotta, - 55 % kyseisestä palkasta, jos hänen toimikautensa oli pidempi kuin viisi vuotta, mutta lyhyempi kuin kymmenen vuotta, - 60 % kyseisestä palkasta, jos hänen toimikautensa oli pidempi kuin kymmenen vuotta, mutta lyhyempi kuin viisitoista vuotta, - 65 % kyseisestä palkasta muissa tapauksissa."b) lisätään 4 kohdan jälkeen 5 kohta seuraavasti: "5. Komission tai yhteisön tuomioistuimen entinen jäsen saa 1 kohdassa mainitun kolmen vuoden ajan 3 artiklassa säädettyjä perhelisiä." 3 artikla Korvataan asetuksen N:o 422/67/ETY, N:o 5/67/Euratom 9 artiklan ensimmäisen alakohdan luku "60 prosenttia" luvulla "70 prosenttia" siten, että tämä muutos tulee voimaan 1 päivänä tammikuuta 1973. 4 artikla Korvauksia ja eläkkeitä, jotka on saatu soveltamalla joko asetuksen N:o 422/67/ETY, N:o 5/67/Euratom 7, 8, 9, 10, 15 ja 20 artiklaa, tai Euroopan hiili- ja teräsyhteisön tuomioistuimen jäsenten palkkajärjestelyistä 14 päivänä lokakuuta 1958 tehtyä neuvoston päätöstä sellaisena kuin se on viimeksi muutettuna 29 päivänä lokakuuta 1969 tehdyllä päätöksellä, tarkistetaan 1, 2 ja 3 artiklan säännösten perusteella, ja tarkistukset tulevat voimaan kyseisissä säännöksissä säädettyinä päivinä. 5 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 4 päivänä kesäkuuta 1973. Neuvoston puolesta Puheenjohtaja R. VAN ELSLANDE () EYVL N:o 152, 13.7.1967, s. 2/67 () EYVL N:o 187, 8.8.1967, s. 1/67 () EYVL N:o L 286, 23.12.1972, s. 1